Gejala influenza bisa diwiwiti kanthi cepet, sedina nganti rong dina sawisé infèksi. Biyasané gejala pisanan ya iku ndrodhog utawa rumangsa adhem, nanging mriyang uga asring dumadi ing awal infèksi, kanthi suhu awak watara 38-39 °C (kurang luwih 100-103 °F).[52] Akèh wong krasa lara banget saéngga ora isa tangi saka papan anggoné turu sakwéné pirang-pirang dina, kanthi rasa lara lan nyeri saawak, sing krasa luwih abot ing dhaérah geger lan sikil.[1] Gejala influenza bisa ngliputi: